มะกันจ่อหาช่องชวนฮ่องกงหนีจีน
นายไมค์ ปอมปิโอ รัฐมนตรีต่างประเทศสหรัฐฯ เผยเมื่อ 1 มิ.ย.ว่า รัฐบาลกำลังพิจารณาทางเลือกที่จะต้อนรับชาวฮ่องกงเข้าประเทศ เพื่อเป็นการตอบโต้จีนที่ผ่านกฎหมายด้านความมั่นคงในฮ่องกง แต่ยังไม่มีรายละเอียดเรื่องโควตาการลี้ภัยหรือการออกวีซ่าให้กับชาวฮ่องกง เช่นเดียวกับนายมิตช์ แม็คคอนเนล แกนนำเสียงข้างมากในวุฒิสภาของพรรครีพับลิกัน ก็กล่าวเช่นเดียวกันว่า รัฐบาลจะหาทางพิเศษนี้ได้ในไม่ช้าเพื่อกำหนดบทลงโทษจีนที่กวาดล้างความเป็นประชาธิปไตยในฮ่องกงด้านนางแคร์รี แลม ผู้บริหารสูงสุดของฮ่องกง กล่าวหารัฐบาลนานาชาติมี 2 มาตรฐาน เรื่องความมั่นคงแห่งชาติ เทียบการประท้วงในสหรัฐฯตอนนี้ที่นานาชาติมีท่าทีต่างกับเหตุประท้วงในฮ่องกงเมื่อปีที่แล้ว ขณะเดียวกัน ตำรวจฮ่องกงสั่งห้ามจัดงานรำลึกเหตุการณ์ล้อมปราบเทียนอันเหมิน ในกรุงปักกิ่งของจีน ที่จะมีขึ้นวันที่ 4 มิ.ย. เป็นครั้งแรกในรอบ 30 ปี เพราะห่วงการแพร่ระบาดของเชื้อไวรัสโควิด-19 ขณะที่นายลี ชุก หยั่น ประธานสมาพันธ์ส่งเสริมการเคลื่อนไหวรักประชาธิปไตยของจีนในฮ่องกง มองว่า คำสั่งห้ามที่ไม่สมเหตุสมผลปีนี้อาจหมายถึงการสิ้นสุดการปกครอง หนึ่งประเทศ สองระบบ ของฮ่องกง ทั้งนี้ ปัจจุบันมีเพียงฮ่องกงกับมาเก๊าที่ประชาชนสามารถจัดงานรำลึกการกวาดล้างขั้นนองเลือดกับกลุ่มผู้ประท้วงเรียกร้องประชาธิปไตยในจีน ซึ่งเมื่อปีกลายมีผู้ร่วมงาน 180000 คน.
นายไมค์ ปอมปิโอ รัฐมนตรีต่างประเทศสหรัฐฯ เผยเมื่อ 1 มิ.ย.ว่า รัฐบาลกำลังพิจารณาทางเลือกที่จะต้อนรับชาวฮ่องกงเข้าประเทศ เพื่อเป็นการตอบโต้จีนที่ผ่านกฎหมายด้านความมั่นคงในฮ่องกง
ฮ่องกง,สหรัฐฯ,จีน,ไมค์ ปอมปิโอ,ม็อบฮ่องกง,กฎหมายความมั่นคงฉบับใหม่,ข่าววันนี้